PROJEKTS uz 24.05.2019

2019. gada Noteikumi Nr.

Rīgā (prot. Nr.   .§)

**Grozījumi Ministru kabineta 2014. gada 30.septembra noteikumos Nr. 587 "Valsts sociālās politikas monitoringa informācijas sistēmas noteikumi"**

Izdoti saskaņā ar Sociālo pakalpojumu un sociālās

palīdzības likuma 14. Panta trešo daļu

Izdarīt Ministru kabineta 2014. gada 30.septembra noteikumos Nr. 587 "Valsts sociālās politikas monitoringa informācijas sistēmas noteikumi" (Latvijas Vēstnesis, 2014, 198. nr.; 2017, 26.nr.) šādus grozījumus:

1.Papildināt 4.punktu aiz vārdiem „pašvaldību informācijas sistēmām” ar vārdiem „vai pakalpojuma sniedzējam ievadot datus sistēmā”.

2. Papildināt noteikumus ar 5.5., 5.6., 5.7. un 5.8.apakšpunktu šādā redakcijā:

„5.5. elektroniski iesniegto sūdzību un priekšlikumu par sociālajiem pakalpojumiem un sociālo palīdzību uzskaite;

5.6. valsts sociālās aprūpes centru (turpmāk-VSAC) un institūciju, kas sniedz valsts finansētu ilgstošas sociālās aprūpes un sociālās rehabilitācijas pakalpojumu uz līguma pamata ( turpmāk- līgumorganizācijas), reģistrs;

5.7. valsts finansēti ārpusģimenes aprūpes atbalsta centra (turpmāk- atbalsta centrs) pakalpojumi;

5.8. sociālo uzņēmumu reģistrs.”.

3. Papildināt noteikumus ar 6.1 punktu šādā redakcijā:

„6.1. Sociālo uzņēmumu reģistrā iekļauj datus saskaņā ar normatīvajiem aktiem par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību.”.

4. Papildināt noteikumus ar 8.13.10.1apakšpunktu šādā redakcijā:

„8.13.10.1 invaliditāte radusies ceļu satiksmes negadījuma rezultātā (jā/nē);”.

5. Izteikt 8.13.12. apakšpunktu šādā redakcijā:

„8.13.12. atzinuma par īpašas kopšanas nepieciešamību datums, numurs, periods, uz kuru izsniegts;”.

6. Papildināt noteikumus ar 8.13.13. un 8.13.14.apakšpunku šādā redakcijā:

„8.13.13. atzinums par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai ( ir vai nav);

8.13.14. atzinuma par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai datums, numurs, periods, uz kuru izsniegts.”.

7. Papildināt noteikumus ar 9.4.apakšpunktu šādā redakcijā:

„9.4. dati par ienākumu atbilstību Eiropas Atbalsta fonda vistrūcīgākajām personām (turpmāk - EAFVP) atbalsta saņemšanai ( pašvaldība un periods, uz kuru noteikts statuss).”.

8. Papildināt noteikumus ar 10.8.4. un 10.8.5.apakšpunktu šādā redakcijā:

„10.8.4. pazīme par valsts atbalsta piešķiršanu pašvaldībai par personai nodrošināto pakalpojumu;

10.8.5. pazīme par darbības programmas "Izaugsme un nodarbinātība" specifiskā atbalsta mērķa 9.2.2. "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" ( turpmāk- deinstitucionalizācija) finansējumu pašvaldībai par personai nodrošināto pakalpojumu;”.

9. Aizstāt 11.punktā vārdus „un asistenta pakalpojumiem personām ar invaliditāti pašvaldībā” ar vārdiem „asistenta pakalpojumiem personām ar invaliditāti pašvaldībā, psihosociālās rehabilitācijas pakalpojumiem paliatīvā aprūpē esošiem bērniem un viņu ģimenes locekļiem, psihosociālās rehabilitācijas pakalpojumiem personām ar onkoloģisku slimību un to tuviniekiem, kā arī ziņas par valsts līdzfinansētiem grupu mājas (dzīvokļa) pakalpojumiem”.

10. Izteikt 12.8.1. apakšpunktu šādā redakcijā:

„12.8.1. norīkojums uzņemšanai institūcijā (dokumenta datums, numurs un norādītais iestāšanās datums);”.

11. Izteikt 12.8.5.apakšpunktu šādā redakcijā:

„12.8.5. personas atrašanās prombūtnē ārpus institūcijas (prombūtnes veids, sākuma un beigu datums, iemesls) ;”

12. Papildināt noteikumus ar 12.8.10.,12.8.11., 12.8.12., 12.8.13., 12.8.14. un 12.8.15. apakšpunktu šādā redakcijā:

„12.8.10. personai noteiktais aprūpes līmenis;

12.8.11. diagnoze (pamatdiagnoze, blakusdiagnoze);

12.8.12. pakalpojuma finansējuma avots;

12.3.13. ziņas par faktisko uzturēšanos institūcijā (sākuma un beigu datums);

12.8.14. pakalpojuma izbeigšanas datums attiecīgajā institūcijā un iemesls;

12.8.15 personas atrašanās pusceļa mājā (jā/nē; sākuma un beigu datums).”.

13. Papildināt noteikumus ar 13.1, 13.2 un 13.3 punktu šādā redakcijā:

13.1 Informācijas sistēmas sadaļā “Personu reģistrs” iekļauj šādus datus par valsts finansētu psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem:

13.11.ārstu konsīlija lēmuma par paliatīvās aprūpes nepieciešamību bērnam datums;

13.12 dati par lēmumiem par pakalpojumu bērna paliatīvās aprūpes laikā (piešķirt vai atteikt);

13.13. dati par bērna ģimenes locekļiem (vārds, uzvārds, radniecība ar bērnu);

13.14. dati par pakalpojumu sniegšanā iesaistīto komandu un speciālistiem (komandas vadītājs, kapelāns, sociālais darbinieks);

13.15. pakalpojuma uzsākšana un izbeigšana bērnam (uzsākšanas datums, izbeigšanas datums un iemesls);

13.16. dati par pakalpojuma laikā faktiski veiktajām darbībām (datums, veids, skaits un speciālists);

13.17. dati par pakalpojuma pārtraukšanu bērnam ( pārtraukuma sākuma un beigu datums, iemesls);

13.18. ziņas par ģimenes locekļiem faktiski sniegtiem pakalpojumiem sērošanas periodā pēc bērna nāves:

13.18.1. ģimenes loceklis (vārds, uzvārds);

13.18.2. pakalpojuma veids, uzsākšanas un beigu datums;

13.19. faktiski samaksātā transporta kompensācija;

13.110. informācija par pakalpojuma finanšu izlietojumu un rezultatīvo rādītāju izpildi.

13.2 Informācijas sistēmas sadaļā “Personu reģistrs” iekļauj šādus datus par valsts finansētu psihosociālās rehabilitācijas pakalpojumu personām ar onkoloģisku slimību un viņu tuviniekiem:

13.21. personas iesniegums (datums, veids - iesnieguma pakalpojuma pieprasīšana, pārcelšana, atteikšanās no pakalpojuma);

13.22 pakalpojuma sniedzēja pieņemtie lēmumi (datums, numurs, veids - piešķirt, uzņemt rindā vai atteikt pakalpojumu, pārcelt pakalpojuma sākuma datumu; priekšlaicīgi izbeigt pakalpojumu un izbeigšanas iemesls);

13.23. dati par personas onkoloģisko slimību (ir/nav, lokalizācija);

13.24. dati par personas tuvinieku ( vārds, uzvārds, personas kods, dzimšanas datums), ar kuru kopā persona saņem pakalpojumu;

13.25. dati par personas faktiski saņemto pakalpojumu (kurss, periods, viena vai kopā ar tuvinieku);

13.26. informācija par pakalpojuma finanšu izlietojumu un rezultatīvo rādītāju izpildi.

13.3 Informācijas sistēmas sadaļā "Personu reģistrs" iekļauj šādus datus par valsts budžeta līdzfinansētu grupu mājas (dzīvokļa) pakalpojumu:

13.31. Labklājības ministrijas lēmums par valsts līdzfinansējuma piešķiršanu (datums, numurs, līdzfinansējuma uzsākšanas un izbeigšanas datums);

13.32. pašvaldības lēmums par pakalpojuma piešķiršanu (datums, numurs, pašvaldības nosaukums);

13.33. informācija par pakalpojuma sniedzēju (nosaukums, numurs sociālo pakalpojumu sniedzēju reģistrā);

13.34. informācija par līgumu starp personu un pakalpojuma sniedzēju (datums, numurs);

13.35. informācija par valsts līdzfinansētā pakalpojuma saņemšanu:

13.35.1. pakalpojuma uzsākšanas datums un pazīme par pakalpojuma saņemšanu pēc ilgstošas sociālās aprūpes institūcijas vai grupu mājas (dzīvokļa) pakalpojuma;

13.35.2. pakalpojuma izbeigšanas datums un iemesls;

13.36. pakalpojuma sniedzēja maiņa;

13.37. informācija par pakalpojuma sniedzēja cenu (vienas dienas cena un cenas darbības periods) un valsts līdzfinansējuma lielumu (vienas dienas līdzfinansējuma apmērs un tā darbības periods);

13.38. informācija par pakalpojuma valsts līdzfinansējuma finanšu izlietojumu un rezultatīvo rādītāju izpildi.”

14. Papildināt noteikumus ar 15.1, 15.2 un 15.3 punktu šādā redakcijā:

„15.1. Informācijas sistēmas sadaļā „Elektroniski iesniegto sūdzību un priekšlikumu par sociālajiem pakalpojumiem un sociālo palīdzību uzskaite” iekļauj šādus datus:

15.1.1.dati par iesniedzēju (vārds, uzvārds, personas kods);

15.1.2. iesnieguma dati (datums, iesnieguma veids un tēma, pakalpojuma veids un sniedzējs, par kuru iesniegts iesniegums);

15.1.3. informācija par iesnieguma izskatīšanu.

15.2 VSAC un līgumorganizāciju reģistrā iekļauj šādus datus:

15.2.1. nosaukums, adrese, reģions, institūcijas veids (VSAC vai līgumorganizācija);

15.2.2.pakalpojuma saņēmēju grupa;

15.2.3. valsts finansēto vietu skaits, pakalpojuma saņēmēju skaits, brīvo vietu skaits institūcijā.

15.3 Informācijas sistēmas sadaļā „Valsts finansēti atbalsta centra pakalpojumi” iekļauj:

15.3.1. ziņas par atbalsta centru (nosaukums, dibinātājs, reģistrācijas numurs, juridiskā adrese, kontaktinformācija);

15.3.2. informācija par ministrijas pieņemtajiem lēmumiem attiecībā uz atbalsts centra statusu (lēmuma veids, datums, numurs, spēkā stāšanas datums);

15.3.3. ziņas par atbalsta saņēmēju (vārds, uzvārds, ģimenes sastāvs, atbalsta saņēmēja mērķgrupa);

15.3.4. ziņas par atbalsta saņēmēja ģimenē ievietotiem bērniem (vārds, uzvārds, personas kods, dzimšanas datums, lēmuma par ievietošanu datums un numurs, atrašanās periods ģimenē);

15.3.5. atbalsta saņēmējam sniegtie pakalpojumi (veids, periods).”.

15. Izteikt 16.1. apakšpunktu šādā redakcijā:

„16.1. sadaļas "Personu reģistrs" aizpildīšanai – šo noteikumu 8., 9., 10., 10.1, 11.1, 11.2, 12., 13., 13.1, 13.2 un 13.3 punktā minētos datus. Šo noteikumu 11.1 10., 11.2 10., 13.6., 13.7., 13.1 10., 13.2 6., 13.2 7., 13.3 5., 13.3 7., un 13.3 8. apakšpunktā minētajai informācijai, kas iesniegta ministrijā, izmantojot informācijas sistēmu, ir publiska ticamība un nav nepieciešams elektroniskais paraksts;”.

16. Papildināt 17.2., 17.3. un 17.5. apakšpunktu aiz vārdiem: „šo noteikumu” ar skaitli un vārdu „ 6.1 punktā,”.

17. Papildināt 17.4. apakšpunktu aiz vārdiem un skaitļa „šo noteikumu 12.punktā” ar vārdiem un skaitļiem „(izņemot 12.8.3., 12.8.10., 12.8.11., 12.8.12., 12.8.13., 12.8.14. un 12.8.15. apakšpunktu)”.

18. Papildināt 17.6. apakšpunktu aiz vārdiem un skaitļiem „šo noteikumu 6. un 14.punktā” ar vārdiem un skaitli „un 13.3 1.apakšpunktā”.

19. Papildināt 17.7. apakšpunktu aiz vārdiem un skaitļa „šo noteikumu 11.2 ” ar skaitļiem „13.1, 13.2, 13.3”.

20. Papildināt noteikumus ar 17.12., 17.13., 17.14., 17.15. un 17.16.apakšpunktu šādā redakcijā :

„17.12. Valsts sociālās apdrošināšanas aģentūra – šo noteikumu 12.8.3. apakšpunktā minēto informāciju;

17.13. Nodarbinātības valsts aģentūra - šo noteikumu 6.1 punktā minēto informāciju;

17.14. Uzņēmumu reģistrs – šo noteikumu 6.1 punktā minēto informāciju;

17.15. VSAC un līgumorganizācijas - šo noteikumu 12.8.10., 12.8.11., 12.8.12., 12.8.13., 12.8.14. un 12.8.15. apakšpunktā minēto informāciju;

17.16. Valsts ieņēmumu dienests - šo noteikumu 6.1 punktā minēto informāciju.”.

21. Izteikt 18.punkta ievaddaļu šādā redakcijā:

„18. Tiesības saņemt ziņas no informācijas sistēmas piešķir ministrija, izvērtējot to pieprasījuma pamatotību. Tiesības bez maksas saņemt ziņas, tai skaitā izmantojot e-pakalpojumus, ir:”.

22.Papildināt noteikumus ar 18.6. un 18.7. apakšpunktu šādā redakcijā:

„18.6. labklājības informācijas sistēma (LabIS) - visus šajos noteikumos minētos datus, izņemot šo noteikumu 17.1., 17.2, 17.5.,17.8., 17.9., 17.10., 17.12., 17.13., 17.14., 17.16. apakšpunktā minēto informāciju;

18.7. Valsts sociālās apdrošināšanas aģentūra- šo noteikumu 12.8.2., 12.8.10. un 12.8.14. apakšpunktā minēto informāciju.”.

23. Izteikt 19.1.apakšpunktu šādā redakcijā:

„19.1. tiek ievērotas paaugstinātas drošības informācijas sistēmām noteiktās minimālās drošības prasības atbilstoši Valsts informācijas sistēmu likumam un normatīvajiem aktiem par kārtību, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām, un ir izstrādāti normatīvajos aktos par valsts informācijas sistēmu vispārīgajām drošības prasībām noteiktie dokumenti.”

24. Izteikt 20.punktu šādā redakcijā:

„20. Informācijas sistēmas lietotāji datus no informācijas sistēmas tiesīgi iegūt un mainīt atbilstoši tiem piešķirtajām lietotāja tiesībām.”

Ministru prezidents A.K.Kariņš

Labklājības ministre R.Petraviča

A.Masejeva, 67021667

[Anda.Masejeva@lm.gov.lv](mailto:Anda.Masejeva@lm.gov.lv)